Lábatlan Város Polgármestere

**5/2020. (IV. 29.) polgármesteri rendelete**

**az önkormányzat 2020. évi költségvetéséről szóló 2/2020. (II.12.) önkormányzati rendelet módosításáról**

Lábatlan Város Önkormányzata Képviselő-testületének – a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti – hatáskörében eljáró Lábatlan Város Polgármestere a veszélyhelyzet kihirdetéséről szóló 40/2020. (III. 11.) Korm. rendelettel kihirdetett vészhelyzetben, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében veszélyhelyzet idejére meghatározott feladat- és hatáskörében eljárva, az Alaptörvény 32. cikk (2) bekezdésében meghatározott eredeti jogalkotói hatáskörre és Magyarország 2020. évi központi költségvetéséről szóló 2019. évi LXXI. törvény 58. § (6) bekezdésében, az Alaptörvény 32. cikk (1) bekezdés f) pontjában, az államháztartásról szóló 2011. évi CXCV. törvény 23.§ (2) bekezdésében, 34. § (2) bekezdésében meghatározott feladatkörre tekintettel a következőket rendeli el:

**1.§** Az önkormányzat 2020. évi költségvetésről szóló 2/2020. (II.12.) Ör. rendelet (a továbbiakban: rendelet) 2. § (1)-(4) bekezdései helyébe a következő rendelkezés lép:

**2. Az önkormányzat összesített 2020. évi költségvetése**

**2. §** (1) A képviselő-testület az önkormányzat önkormányzati szinten összesített 2020. évi költségvetési kiadási és bevételi főösszegét 1.047.257.165 forintban állapítja meg.

(2) Lábatlan város Önkormányzatának a 2020. évi bevételeit és kiadásait az 1. számú melléklet I. módosított előirányzata tartalmazza

(3) Lábatlan Város Önkormányzatának 2020. évi működési célú bevételeit és kiadásait a 2. számú melléklet I. módosított előirányzata tartalmazza

(4) Lábatlan Város Önkormányzatának 2020. évi felhalmozási célú bevételeit és kiadásait a 3. számú melléklet I. módosított előirányzata tartalmazza

**2.§** A Rendelet 3. § -a (1)-(3) bekezdés helyébe a következő rendelkezés lép:

**3. §** (1) Az önkormányzat összesített 2020. évi költségvetési bevételei kiemelt előirányzatokként:

a) működési célú támogatásértékű bevétel államháztartáson belülről 391.720.942 Ft,

b) felhalmozási célú támogatásértékű bevétel államháztartáson belülről 10.604.824 Ft,

c) közhatalmi bevétel 294.455.000 Ft

d) intézményi működési bevétel 34.600.000Ft

e) felhalmozási bevétel 6.004.280Ft

f) működési és felhalmozási célú átvett pénzeszköz 200.000 Ft

g) finanszírozási bevételek (előző évi pénzmaradvány) 327.010.230 Ft

(2) Az önkormányzat összesített bevételeiből

a) a kötelező feladatok bevételei: 546.801.203 Ft,

b) az önként vállalt feladatok bevételei: 21.192.504 Ft,

c) állami (államigazgatási) feladatok bevételei: 169.591.339 Ft,

d) finanszírozási bevételei:327.010.230 Ft.

(3) Az önkormányzat összesített bevételeiből

a) működési bevételek: 916.582.991 Ft,

b) felhalmozási bevételek: 148.012.285 Ft.

**3.§** A Rendelet 4. § -a (1)-(5) bekezdés helyébe a következő rendelkezés lép:

**4. §** (1) Az önkormányzat összesített 2020. évi kiemelt kiadási előirányzatai az alábbiakban meghatározott tételekből állnak, azaz

a) működési költségvetés 904.457.359 Ft

aa) személyi juttatások: 383.766.122 Ft

ab) munkaadókat terhelő járulékok és

szociális hozzájárulási adó: 70.325.110 Ft

ac) dologi kiadások: 364.538.601 Ft

ad) ellátottak pénzbeli juttatásai: 6.681.000 Ft

ae) egyéb működési célú kiadások: 79.146.526 Ft

b) felhalmozási költségvetés 147.220.240 Ft

ba) beruházások, 142.379.436 Ft

bb) felújítások 4.534.574 Ft

bc) egyéb felhalmozási kiadások 306.230 Ft

c) az előzőekbe nem tartozó kiadások: 12.917.677 Ft

ca) kölcsönök 0 Ft

cb) egyéb kiadások 0 Ft

cc) tartalékok, pénzmaradvány 0 Ft

cd) finanszírozás 12.125.632 Ft

ce) pénzügyi lízing 792.045 Ft

(2) Az önkormányzat összesített kiadásaiból

a) a kötelező feladatok kiadásai 715.885.993 Ft,

b) az önként vállalt feladatok kiadásai 179.117.944 Ft,

c) állami (államigazgatási) feladatok kiadásai 169.591.339 Ft.

(3) Az (1) bekezdésben meghatározott kiemelt kiadások előirányzatok a-b) pontjai az Áht. 6. § (5) bekezdésében rögzített kiemelt előirányzatok, a c) pont kiadási előirányzat meghatározásáról a helyi önkormányzat saját hatáskörben dönt.

(4) A helyi önkormányzat nevében végzett

a) beruházási kiadások beruházásokként 142.379.436 Ft

|  |  |
| --- | --- |
| Immateriális javak beszerzése, létesítése | 17.066.600 Ft |
| Ingatlanok beszerzése, létesítése | 109.506.836 Ft |
| Egyéb tárgyi eszközök beszerzése | 15.806.000 Ft |

b) felújítási kiadások felújításokként 4.534.547 Ft

|  |  |
| --- | --- |
| Ingatlan felújítás | 4.534.547 |
| Informatikai eszközök felújítása | 0 |
| Egyéb tárgyi eszközök felújítás | 0 |

(5) A helyi önkormányzat által a lakosságnak juttatott támogatásai, szociális, rászorultság jellegű ellátásai: a) 6.681.000Ft

**4.§** A Rendelet 5. § -a (1)-(3) bekezdés helyébe a következő rendelkezés lép:

**3. Az Önkormányzat 2020. évi költségvetési egyenlege**

**5. §** (1) A költségvetési egyenlegét a 2. és 3. számú melléklet tartalmazza.

a) működési cél szerint: 195.707.049 Ft hiány,

b) felhalmozási cél szerint: 132.903.681 Ft hiány.

(2) Az önkormányzat 2020. évi hiányának finanszírozása az alábbiak szerint történik

a) belső finanszírozással 327.010.230 Ft

b) külső finanszírozással 0 e Ft.

(3) A belső finanszírozáson belül

a) az előző évek pénzmaradványának igénybevétele 327.010.230 Ft,

aa) működési célú 195.707.049 Ft

ab) felhalmozási célú 132.903.681 Ft

**5.§** A Rendelet 7. § -a helyébe a következő rendelkezés lép:

**7. §** Az önkormányzat összevont költségvetésében 7. számú mellélet I. módosított előirányzata szerint az általános tartalék 1.800.000 Ft, a céltartalék 59.891.696 Ft

**6.§** A Rendelet 8. § -a helyébe a következő rendelkezés lép:

**4. Az önkormányzat által irányított költségvetési szervek, valamint a Polgármesteri Hivatal költségvetése**

**8. §** Lábatlan Város Önkormányzat által irányított önállóan működő költségvetési szervek bevételeit és kiadásait a 4. melléklet I. módosított előirányzata tartalmazza állami feladat, kötelezőfeladat és önként vállat feladatokként.

**7.§** A Rendelet 9. § -a helyébe a következő rendelkezés lép:

**5. Az önkormányzat saját költségvetése**

**9. §** Lábatlan Város Önkormányzatának 2020. évi bevételeit és kiadásait az 5. melléklet I. módosított előirányzata tartalmazza kötelező és önként vállalt feladatokként.

**8.§** A Rendelet 10. § -a helyébe a következő rendelkezés lép:

**10.** § Lábatlan Város Önkormányzatának 2020. évi beruházási és felújítási kiadásait feladatokként a 6. melléklet I. módosított előirányzata tartalmazza

**9.§** A Rendelet 16. §-al egészül ki:

**16. §** (1) Az Önkormányzat és az irányítása alá tartozó költségvetési kiadásainak készpénzben történő teljesítésének eseteit az államháztartásról szóló 2011. évi CXCV. törvény 109. § (6) bekezdése által adott felhatalmazás alapján állapíthatja meg

(2) Az 1. § hatálya alá tartozó költségvetési szervek kiadásaikat készpénzben:

a) a személyi jellegű kiadások körében:

aa) közfoglalkoztatással kapcsolatos személyi juttatások, hóközi munkabér kifizetések,

ab) illetményelőleg, fizetési előleg,

ac) megbízási díjak, tiszteletdíjak, reprezentációs kiadások,

ad) nem foglalkoztatottaknak adományozott kitüntetésekkel, elismerésekkel járó pénzjutalom esetén teljesíthetik.

b) a dologi kiadások körében:

ba) készletbeszerzés (szakmai anyagok, üzemeltetési anyagok 200.000 Ft alatt),

bb) szolgáltatási kiadások (tevékenységet segítő szolgáltatás, egyéb szolgáltatás pl. járóbeteg szakellátást végzők teljesítés után járó díjazása),

bc) kiküldetések,

bd) egyéb dologi kiadások (pl. járművek vizsgáztatási díja, útdíjak, kártérítés),

c) ellátottak pénzbeli juttatásai (pl. jogszabályban meghatározott szociális és gyermekvédelmi pénzbeli ellátások, köztemetés)

esetén teljesíthetik.

**7. Záró rendelkezések**

**10.§** (1) A Rendelet 1. melléklet helyében jelen rendelet 1. melléklete lép.

(2) A Rendelet 2. melléklet helyében jelen rendelet 2. melléklete lép.

(3)A Rendelet 3. melléklet helyében jelen rendelet 3. melléklete lép.

(4)A Rendelet 4. melléklet helyében jelen rendelet 4. melléklete lép.

(5)A Rendelet 5. melléklet helyében jelen rendelet 5. melléklete lép.

(6)A Rendelet 6. melléklet helyében jelen rendelet 6. melléklete lép.

(7)A Rendelet 7. melléklet helyében jelen rendelet 7. melléklete lép.

**11.§** (1)E rendelet 2020. április 29. napján lép hatályba és a hatályba lépését követő napon hatályát veszti.

(2) A rendelet 1. 2. 3. 4. 5. 6. 7. melléklete hatályát veszti.

P.H.

Schantzl Edit Teller Péter

jegyző polgármester

A rendeletet a mai napon kihirdettem.

Kelt: Lábatlan 2020. április 29.

P.H.

Schantzl Edit

jegyző